Алексіс Санчэс

**Але́ксіс Алеха́ндра Са́нчэс Са́нчэс** (;  19 сьнежня 1988 году; Такапільля, Чылі) — чылійскі футбаліст, нападнік гішпанскага клюбу «Сэвільля» і нацыянальнай зборнай Чылі.

## Клюбная кар’ера
### Раньнія гады

Санчэс ёсьць выхаванцам чылійскага клюбу «Кабрэлёа». Дэбютаваў за клюб у вельмі юным узросьце й ужо да 18 гадоў стаў важным гульцом асновы й лічыўся адным з самых таленавітых гульцоў Паўднёвай Амэрыкі.

### «Удынэзэ»
У 2006 годзе ён быў набыты «Ўдынэзэ» за 3 мільёны даляраў і адразу быў аддадзены ў арэнду клюбу «Колё-Колё». Санчэс правёў за клюб амаль 50 матчаў і забіў 9 галоў. Наступны сэзон ён правёў у аргентынскім клюбе «Рывэр Плэйт». У 2008 годзе «Ўдынэзэ» ня стаў аддаваць Санчэса ў арэнду, і гулец паступова заваяваў месца ў аснове італьянскага клюбу. Летам 2008 году хадзілі чуткі аб ягоным пераходзе ў «Манчэстэр Юнайтэд», дзе Санчэс павінен быў замяніць Крыштыяну Раналду ў выпадку пераходу апошняга ў «Рэал», але пераход Алексіса не адбыўся.

### «Барсэлёна»
21 ліпеня 2011 году быў набыты каталёнскай «Барсэлёнай», па словах прадстаўнікоў «Барсэлёны» за 26, а па словах прадстаўнікоў «Удынэзэ» за 43 млн эўра. У новым клюбе футбаліст абраў 9 нумар.

Алексіс, такім чынам, стаў першым чылійцам, які гуляў за «Барсэлёну». У інтэрвію галоўны трэнэр каталёнцаў заявіў, што Санчэс яму спадабаўся тым, што можа згуляць на ўсіх трох атакавалых пазыцыях, ён паказвае інтэнсіўныя абарончыя навыкі.

Ягоны дэбютны сэзон у «Барсэлёне» быў часткова змрочаны кароткатэрміновымі траўмаў. Санчэс дэбютаваў 14 жніўня 2011 году ў матчы Супэркубка Гішпаніі, аднак атрымаў траўму сьцягна пасьля барацьбы з Марсэлу. Ужо праз два тыдня Санчэс вярнуўся ў асноўную групу гульцоў і выйшаў на замену ў матчы Супэркубку Эўропы, дзе «Барса» трывала перамогу зь лікам 2:0. У верасьні Алексіс дэбютаваў у Ля Лізе й нават забіў гол у пераможным зь лікам 5:0 матчы супраць «Вільярэалу». Аднак праз тыдзень, 10 верасьня 2011 году чыліец пакінуў пляцоўку на насілках пасьля 30 хвілінаў матчу ў супрацьстаяньні з «Рэал Сасьедадам». Санчэс вярнуўся да гульняў 1 лістапада 2011 году ў выязным матчы супраць чэскай «Вікторыі». 10 сьнежня 2011 году ён забіў гол у браму «Рэалу» ў пераможным матчы (1:3).

14 лютага 2012 году Санчэс забіў свае першыя галы ў Лізе чэмпіёнаў, дзякуючы чаму «Барсэлёна» атрымала перамогу зь лікам 3:1 у матчы супраць «Баеру».

10 лютага 2013 году Санчэс забіў свой першы гол у Ля Лізе сэзону 2012—2013 гадоў у хатнім матчы супраць «Хэтафэ», які скончыўся зь лікам 6:1. Зь лютага Санчэс забіў у матчах супраць «Дэпартыва», «Мальёркі», басконскага «Атлетыка», «Бэтыса», мадрыдзкага «Атлетыка» й «Эспанёлу» да канца сэзону.

5 студзеня 2014 году нападнік аформіў свой першы хет-трык у складзе «Барсэлёны» ў перамжным зь лікам 4:0 матчы супраць «Эльчэ».

### «Арсэнал»
10 ліпеня 2014 году Санчэс падпісаў доўгатэрміновы кантракт з «Арсэналам», як паведамляецца, сума трансфэру склала каля 30—35 млн фунтаў стэрлінгаў.

## Міжнародныя выступы

Санчэс дэбютаваў за зборную, калі яму яшчэ не было 18 і заклікаецца ў ейны склад і да гэтага часу. У 2010 годзе быў уключаны ў заяўку чылійцаў на чэмпіянат сьвету.

## Дасягненьні
**«Колё-Колё»**:
* Чэмпіён Чылі: 2006(а), 2007(а)

**«Рывэр Плэйт»**:
* Чэмпіён Аргентыны: 2008(к)

**«Барсэлёна»**:
* Чэмпіён Гішпаніі: 2013
* Уладальнік Кубка Гішпаніі па футболе: 2012
* Уладальнік Супэркубка Гішпаніі па футболе: 2011, 2013
* Уладальнік Супэркубка УЭФА: 2011
* Пераможца клюбнага чэмпіяната сьвету: 2011

**«Арсэнал»**:
* Уладальнік Кубка Ангельшчыны: 2015, 2017
* Уладальнік Супэркубка Ангельшчыны: 2014

**«Інтэрнацыянале»**:
* Чэмпіён Італіі: 2021, 2024
* Уладальнік Кубка Італіі: 2022
* Уладальнік Супэркубка Італіі: 2021, 2023

**Чылі**:
* Уладальнік Кубка Амэрыкі: 2015, 2016

## Крыніцы

## Вонкавыя спасылкі
* Профіль на афіцыйным сайце ФК «Арсэнал»
* 
* 
* 
* Статыстыка на National Football Teams
* Профіль на сайце Sports.ru

Катэгорыя:Чылійскія футбалісты